stanford-oval/wikipedia huggingface dataset:
ג'ף הלפר
עמדותיו > "מטריצת השליטה"

הלפר טבע את המונח "מטריצת שליטה", והוא משתמש בו לעיתים קרובות בחומרי ההסברה של הוועד הישראלי נגד הריסת בתים. מטריצה זו, לפי הלפר, מורכבת מ"מבוך של חוקים, צווים צבאיים, הליכי תכנון, מגבלות על תנועה, בירוקרטיה קפקאית, התנחלויות ותשתיות – ובנוסף לכך, גם לחימה בעצימות נמוכה ממושכת ובלתי פוסקת. מטריצה זו משמשת להנצחת הכיבוש, מאפשרת לנהל אותו עם נוכחות צבאית מינימלית, ובסופו של דבר מצליחה להסתיר אותו מאחורי 'עובדות בשטח' וחזית של 'מנהל תקין' לכאורה". המטריצה משלבת, לפי הלפר, מדיניות של פיצול, עקירה וניכוס.
בסרטון באתר הוועד הישראלי נגד הריסת בתים מתאר הלפר את "מטריצת השליטה" בסיור במזרח ירושלים ובמערבה, שבמהלכו הוא מאשים את ישראל בהיותה "אתנוקרטיה", מתנגד להגדרתה של ישראל עצמה כ"מדינה יהודית", ומאשים את ישראל בקידום תעמולה אנטי-מוסלמית. לפי הלפר, ישראל מפיצה ברחבי העולם מיתוס לפיה היא "דמוקרטיה מערבית קטנה, מוקפת במחבלים מוסלמים."
פרסים והוקרה

בשנת 2006 הארגון הנוצרי-אמריקני "American Friends Service Committee" המליץ לתת להלפר, יחד עם הפעיל הפלסטיני ע'סאן אנדוני, פרס נובל לשלום.
בשנת 2007 הוועד הישראלי נגד הריסת בתים קיבל את "פרס ענף הזית" של ארגון "קול יהודי לשלום".
בשנת 2009 זכה הלפר בפרס "אזרח העולם" של קרן פרייבורג-קנט, יחד עם דום לואיז קאפיו, פעיל זכויות אדם מברזיל.
ספרים נבחרים

כל ספריו של הלפר יצאו לאור בשפה האנגלית.
Between Redemption and Revival: The Jewish Yishuv in Jerusalem in the Nineteenth Century, Westview, 1991
The Falashas: An Analysis of Their History, Religion and Transitional Society, University of Minnesota, 1966
An Israeli in Palestine: Resisting Dispossession, Redeeming Israel, Pluto Press, 2008
Obstacles to Peace: A Reframing of the Israeli-Palestinian Conflict, ICAHD (Fourth Edition, 2009)
War Against the People: Israel, the Palestinans and Global Pacification, Pluto Press, 2015
Decolonizing Israel, Liberating Palestine: Zionism, Settler Colonialism, and the Case for One Democratic State, Pluto Press, 2021
הערות שוליים

↑  צבי זינגר, הם מספרים ביציאת מצרים עד הבוקר, מעריב, 23 במרץ 1979
1 2  נעמה כהן, ג'ף הלפר (נחלאות): אני מקרין שקופיות, כל העיר, 15 ביולי 1983
↑  יהודי אתיופיה - דו"ח הלפר שנות החמישים: שידור חוזר, כותרת ראשית, 9 בינואר 1985
↑  הד"ר ג'ף הלפר: התושבים יודעים להבחין בין "זרים" לרוצים להשתלב, כל העיר, 28 בדצמבר 1979
↑  נעמה כהן, נחלאות - מינוי פוליטי, כל העיר, 23 בדצמבר 1983
↑  ג'ף הלפר, הבולדוזרים מתקרבים, באתר "העוקץ", 1 בפברואר 2012
↑  ברוך קרא, ארה"ב גינתה הרס הבתים במזרח ירושלים, באתר הארץ, 13 בינואר 2002
↑  ניר חסון, תרומתו של פיט סיגר לוועד הישראלי נגד הריסת בתים, באתר הארץ, 5 בנובמבר 2009
↑  משאל "כל העיר" טדי 68% תוסיה 18%, כל העיר, 25 באוקטובר 1983
↑  שלום ירושלמי, הרפורמה בסניף רצ, כל העיר, 1 באפריל 1988
שלום ירושלמי, יקותיאלי יוביל את רצ, כל העיר, 5 בפברואר 1988
↑  עפרי אילני, פעיל השמאל ג'ף הלפר, שהשתתף בהפלגה לעזה, נעצר, באתר הארץ, 26 באוגוסט 2008
↑  ברק רביד, עפרי אילני ואבי יששכרוף, ישראל התירה הגעתן של ספינות פעילי השלום לעזה, באתר הארץ, 22 באוגוסט 2008
יובל אזולאי, ישראל לא התערבה ושתי הספינות של פעילי השלום עגנו בעזה ללא הפרעה, באתר הארץ, 24 באוגוסט 2008
↑  הניו יורק טיימס, "שבוע האפרטהייד הישראלי" יצויין ברחבי העולם, באתר הארץ, 28 בפברואר 2010
↑  ליסה גולדמן, כשאזרחים מלשינים על שמאלנים, והמשטרה מגיעה לבדוק, באתר "שיחה מקומית", 15 במרץ 2017
↑  יותם ברגר, המשטרה עיכבה פעיל שמאל בחשד להסתה כי "היה מידע שהוא מחזיק בחומרי BDS", באתר הארץ, 13 במרץ 2017
↑  אסף אוני, חלוקים על דת ומין, אך מאוחדים נגד ישראל, באתר הארץ, 15 ביוני 2007
↑  זכייתו של ג'ף הלפר בפרס "אזרח העולם" ב-2009.
| --- | --- |
בקרת זהויות :  NLI: 987007308160505171  PLWABN: 9810563581805606  BnF: cb12929712h (data)  GND: 140426035  ISNI: 0000 0001 2025 9114  LCCN: n90681736  NKC: jo2011645958  NTA: 323822517  SUDOC: 056813120  VIAF: 232839527   WorldCat (עם VIAF): 232839527
Life Is Strange: Double Exposure

| --- | --- |

כרזת המשחק
 כללי
 תאריך הוצאה:  Windows, XSX/S, PS5   WW‏ 29 באוקטובר 2024   Nintendo Switch   WW‏ TBA
 סוגה:  משחק הרפתקה אינטראקטיבי
 פיתוח:  Deck Nine
 הוצאה לאור:  Square Enix
 ארץ מקור:  ארצות הברית ארצות הברית
 שפות:  אנגלית 
 הפצה:  Square Enix
 סדרה:  Life Is Strange
 הערות:  נדרשת מערכת הפעלה בעלת 64 סיביות
 דרישות תוכנה
 מנוע משחק:  Unreal Engine 5
 מצבי משחק:  שחקן יחיד
 פלטפורמות:  Microsoft Windows   PlayStation 5   Xbox Series X/S   Nintendo Switch
 מדיה:  הורדה דיגיטלית
 המשחק הקודם:  Life is Strange: True Colors (אנ')
 דרישות מערכת
 מערכת קול:  תומכת ב-DirectX
 בקרים:  מקלדת ועכבר או בקר משחק
 
 אתר רשמי
 
Life Is Strange: Double Exposure (בתרגום חופשי לעברית: החיים מוזרים: חשיפה כפולה) הוא משחק הרפתקאות אינטראקטיבי משנת 2024 שפותח על ידי "Deck Nine", ועתיד לצאת לאור על ידי "Square Enix". המשחק עתיד לצאת לשוק ב-29 באוקטובר 2024 עבור פלייסטיישן 5, Windows, Steam ו-Xbox Series X/S; גרסת Nintendo Switch עתידה לצאת לשוק במועד שטרם פורסם. עלילת המשחק שבה להתמקד בקורותיה של מקס קולפילד, גיבורת המשחק המקורי, שכעת, כמבוגרת, נאלצת לפתור תעלומת רצח המתפרשת על פני שני צירי זמן.
רקע עלילתי

שנים לאחר הסערה במפרץ ארקדיה, מקסין "מקס" קולפילד, כעת צלמת מבוגרת המתגוררת באוניברסיטת קלדון היוקרתית, מגלה את גופתה של חברתה, ספי, בשלג. על מנת להצילה, מנסה מקס להשיב את הזמן לאחור – כוח שלא השתמשה בו כבר שנים – אך במקום זאת, פותחת בשוגג דלת לציר זמן מקביל שבו ספי עודנה חיה ובסכנה. מקס מבינה שהרוצח שאחראי למותה של ספי ירצח בשנית בשני צירי הזמן, ומזגזגת בין שני צירי הזמן המקבילים על מנת לפתור את תעלומת רציחתה של ספי ולעצור את הרוצח.
פיתוח

פיתוחו של המשחק החל בשנת 2021, סביב יציאתו של המשחק השלישי בסדרת "Life is Strange",‏ Life is Strange: True Colors (אנ'). קדימון ראשון שהציג את עלילת המשחק נחשף בתערוכת הקיץ של "Xbox" בשנת 2024. מידע נוסף על המשחק, הכולל בין היתר מבט מאחורי הקלעים על תהליך יצירת המשחק וקטעי משחקיות בלעדיים, עתיד להיחשף בשידור ייעודי שיתקיים ב-13 ביוני 2024 בערוץ היוטיוב הרשמי של סדרת המשחקים.
הערות שוליים

1 2  "SQUARE ENIX ANNOUNCES LIFE IS STRANGE: DOUBLE EXPOSURE, RELEASING OCT. 29, 2024". Square Enix. 9 June 2024. Retrieved 10 June 2024.
↑  Joe Skrebels, Xbox Games Showcase 2024: Every Announcement and Reveal, Xbox Wire, ‏2024-06-09
↑  Introducing Life is Strange: Double Exposure | Square Enix Blog, square-enix-games.com
אלימלך אגוז בתככי הרייטינג

|  כללי |
| --- | --- |
 תאריך הוצאה:  1996
 סוגה:  משחק הרפתקאות גרפי
 פיתוח:  גיליוטין
 הוצאה לאור:  1996
 הפצה:  הד ארצי
 דרישות תוכנה
 מנוע משחק:  Director
 מצבי משחק:  שחקן יחיד
 פלטפורמות:  מחשב אישי
 
 www.piposh.co.il
 
אלימלך אגוז בתככי הרייטינג הוא משחק מחשב הומוריסטי מסוג הרפתקאות שיצא לאור בשנת 1996. המשחק היה המשחק הראשון שפותח על ידי חברת גיליוטין הישראלית, והוא הופץ על ידי הד ארצי.
לאחר צאתו של המשחק, זכה לביקורות צוננות, אך סוקר בהתלהבות על ידי מגזיני נוער שונים. עם השנים, נחשב המשחק לקלאסיקה ישראלית, ובסיקורים שונים אף הוגדר כמשחק קאלט. משחק זה, ביחד עם המשחק "פיפוש", נחשב לאחד מ-2 המשחקים הפופולרים ביותר של החברה.
ב-7 במאי 2008, לרגל יום העצמאות ה-60 של מדינת ישראל, שוחררו כל משחקי חברת גיליוטין להורדה חופשית מהאינטרנט. יוצר המשחקים רנן גלוזמן הסביר כי המהלך נועד למנוע את היעלמות המשחקים, וזאת משום שכבר לא ניתן לרכוש אותם בחנויות.
עלילת המשחק

במשחק זה השחקן מגלם את אלימלך אגוז, בלש כושל במשטרת אבן יהודה שמגיע לנפוש במלון 'נופי חדרה'. במלון מתארחים כוכבי בידור רבים שמבוססים על אנשים אמיתיים ובכך מוסיפים להיבט הפארודי של המשחק.
המשחק מחולק לכמה ימים, ובלילה הראשון נרצח כוכב הבידור 'גדי שיחון', שהתארח במלון, כשכמעט לכל שאר האורחים במלון יש אינטרס לבצע את הפשע. לאלימלך אגוז יש כמה ימים לפתור את התעלומה ולעצור את הפושע.
דמויות ראשיות

אלימלך אגוז (בדיבוב משה פרסטר): בלש כושל שהגיע לנפוש במלון 'נופי חדרה'. נחשף לרצח המסתורי ומחליט לפתור את התעלומה. חוקר את שאר האורחים במלון ואפילו פורץ להם לחדרים בשביל למצוא דברים שמפלילים אותם.
בלהה "אמצעים דרסטיים" בוחן-פתע: מורה ומחנכת בישראל. הדמות הראשונה שהשחקן פוגש במלון. נוהגת לצעוק, להתלונן ולבקר את שאר הדמויות במשחק. בכל בוקר היא מעירה אותו כדי לבצע משימה זדונית אחרת.
גדי שיחון (שלומי שליו): מארח תוכנית הטלוויזיה הפרובוקטיבית "פרובוקציות ושערוריות עם גדי שיחון". נהרג באופן מסתורי בערב הראשון במלון. בהמשך המשחק ניתן לגלות שהוא היה מסוכסך כמעט עם כל אורחי המלון. מבוסס על דן שילון.
ח"כ פייר קוראפט (רובי דואניס): חבר כנסת בעל תיקים פליליים ועבר מפוקפק. נוהג לדבר על מי עשה ומה הוא עשה בשביל המדינה. מבוסס על שמואל פלאטו-שרון.
זהבהבת (סיניה בנימין): בלונדינית בעלת מראה טוב אך קלת דעת. מבוססת על יעל בר זוהר.
בובו ניצוץ (איתי ורמן): מארח תוכנית טלוויזיה מתחרה ב"פרובוקציות ושערוריות עם גדי שיחון". במשחק מסתבר שאלימלך אגוז מעריץ שלו, וכן בובו מטיל על אלימלך משימה ביום הראשון, שאותה מבצע ביום למחרת, על מנת שהוא יגשים את משאלתו של אלימלך, בהתאם לבחירת השחקן. מבוסס על דודו טופז.
שמחה לץ (איתי ורמן): מארח תוכנית טלוויזיה הומוריסטית ודודנו של גדי שיחון. נוהג לבצע מתיחות על אורחי המלון. נוהג להגיד: "איזה קונץ. איזווו בדיחה!". מבוסס על יגאל שילון.
ברל'ה זמר (אסף אשתר): משורר אשר מתנהלת נגדו תביעת הוצאת דיבה שהוגשה על ידי גדי שיחון. מבוסס על נתן זך.
דרורה הרכלנית (אורלי קטן): רכלנית. הושפלה באחת התוכניות של גדי שיחון. מבוססת על מדור הרכילות ציפורה.
מנהל המלון - מנהל את מלון "נופי חדרה" שבו מתרחשת העלילה, והוא זה שמבקש מאלימלך אגוז לפתור את התעלומה. כשניגשים אליו לקבלה, הוא משמש כתפריט המשחק. משוחח עם דמות לא נראית בשם "רותי", המתגלה לאחר מכן כמנהלת המלון ב"פיפוש 2" שם הוא הדמות הלא נראית שלה, "יקי". וכן כיכב גם ב"חלום שהתגשם", ב"בטשת מואב", ב"פיפוש בתלת מימד" וב"פיפוש (2021)" כשהוא מנהל עוד ארבעה מלונות. כאשר אלימלך מספר לאורחים האחרים לגבי הרכילות הרעה ששמע עליהם ממנו, הם סוגרים אתו את החשבון.
דמויות משנה

ברכה לוי אגוז: אמו של אלימלך אגוז, חלמה תמיד שבנה הקט אלימלך יהיה בלש אמיץ. ביום הולדתו של אלימלך, שלחה אותו לחופשה במלון 'נופי חדרה' בתור מתנה. במהלך המשחק, שולחת לו הודעות אישיות דרך מערכת הטלוויזיה של המלון. מופיעה גם ב"פיפוש (2021)", כשהיא נותנת לו קניידלך לחלק לחבריו.
כץ וכצה: דמויות המבוססות על הצמד דץ ודצה. עוצרים את השיחה ושרים קטע קצר משיר בכל פעם שמזכירים את שמם. באחת הפעמים הם שרים את השיר המאולתר שאלימלך אגוז המציא.
המציל: מאתגר את השחקן להילחם בו. על המתמודד המפסיד לעשות את הפעולה שנקבעה מראש על ידי השחקן. השחקן יכול להשתמש במציל כדי לקבל רמז לפתרון התעלומה.
צביקי לפת: ילד בעל מראה חנוני. יוצר המשחק. נוהג לשבור את הקיר הרביעי ולהתעצבן על אלימלך אגוז. מופיע גם ב"חלום שהתגשם" שהוא מצויר קצת אחרת. וב"פיפוש (2021)" מופיעה דמות שמבוססת עליו.
לאחר יציאת המשחק

משחק זה, שהיה הראשון של חברת גיליוטין, אמנם זכה באופן רשמי לביקורות צוננות, אך להתלהבות רבה בעיתוני נוער מסוימים, שיצרה מעגל קטן של מעריצים נאמנים, כך שאף שהמשחק לא זכה להצלחה מסחרית, עודדה תגובת הנוער למשחק את יוצריו לפתח במימון עצמי של משחק מחשב נוסף. שני היוצרים כתבו את המשחק לבדם, ויצרו בעצמם את האנימציה, ולאחר מכן שכנעו שחקנים כמו שי אביבי, עמוס שוב, אסי וגורי ודודו זר לדבב את הדמויות בהתנדבות.
לאחר שנה וחצי של פיתוח, הוציאה לאור החברה את המשחק "פיפוש" - שהוא משחק הרפתקאות בלשי הומוריסטי, שהפך ללהיט בתחומו בקרב בני נוער, מכר אלפי עותקים, ועל פי הערכות הותקן אלפי פעמים באופן פיראטי. המשחק "פיפוש" היה הראשון בסדרת המשחקים פיפוש, שכללה 4 משחקים.
ראו גם

פיפוש
הערות שוליים

1 2  פיפוש תולה את המקלדת, באתר הארץ, 1 בדצמבר 2003
↑  משחק החיים: ראיון עם יוצרי "פיפוש" ו"בתככי הרייטינג", באתר טיים אאוט
↑  רותם ברוכין‏, הטכנופובית בתככי הרייטינג, באתר וואלה, 21 באוגוסט 2008
1 2  מתן בן ישי, ‏יש כבוד: משחקי המחשב הישראלים הגדולים אי פעם, באתר ערוץ הספורט, 19 באפריל 2018
↑  יובל בירב, "מיוחד ליום העצמאות: פיפוש בחינם!", באתר vgames, ‏07/05/2008
הסיוט שלפני חג המולד

| --- | --- |

 בימוי:  הנרי סליק 
 הופק בידי:  טים ברטון
 תסריט:  טים ברטון (הסיפור)   קרוליין תומפסון (תסריט)
 עריכה:  סטן וב 
 שחקנים ראשיים:  דני אלפמן כריס סרנדון קתרין אוהרה
 מדבבים:  ויליאם היקי (דר. פינקלשטיין) גלן שדיקס (ראש העיר של האלווין טאון) דני אלפמן (ג'ק סקלינגטון) קן פייג' (אוגי בוגי) כריס סרנדון (ג'ק סקלינגטון) פול רויבנס קתרין אוהרה אד אייבורי 
 מוזיקה:  דני אלפמן 
 צילום:  פיט קוזצ'יק 
 מדינה:  ארצות הברית 
 חברת הפקה:  סרטי טאצ'סטון, סרטי וולט דיסני, Skellington Productions 
 חברה מפיצה:  Touchstone Pictures
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  22 באוקטובר 1993 ישראל16 בדצמבר 1994
 משך הקרנה:  73 דק' 
 שפת הסרט:  אנגלית 
 סוגה:  סרט מוזיקלי, סרט פנטזיה, פנטזיה אפלה, סרט חג המולד, סרטי מפלצות, סרט קומדיה 
 מקום התרחשות:  Halloween Town, Christmas Town, בפסקה זו רשומה אחת נוספת שטרם תורגמה 
 תקופת התרחשות:  ליל כל הקדושים, תקופת חג המולד, פסחא 
 תקציב:  $18,000,000
 הכנסות באתר מוג'ו:   nightmarebeforechristmas
 פרסים:  מועמד לפרס אוסקר על אפקטים פרס סאטורן לסרט הפנטזיה הטוב ביותר לשנת 1993
 סרט הבא:  The Nightmare Before Christmas: Oogie's Revenge 
 אתר רשמי
 דף הסרט ב־IMDb
 
"הסיוט שלפני חג המולד" (באנגלית: The Nightmare Before Christmas) הוא סרט הנפשה מוזיקלי המתאר את תושבי "עיר ליל כל הקדושים" הדמיונית, החוטפים את חג המולד. הסרט יצא לאקרנים בשנת 1993. הנרי סליק ביים את הסרט, וטים ברטון הפיק וכתב את התסריט לסרט. הסרט עשוי בטכניקת סטופ מושן, צילום עצמים נייחים המוזזים מעט בין הצילומים כך שהקרנתם יוצרת אשליה של תנועה. המוזיקה לסרט חוברה על ידי דני אלפמן שחבר לטים ברטון בכמה סרטים.
הסרט הופץ בתחילה על ידי חברת "Touchstone Pictures" שבבעלות חברת וולט דיסני, ולא על ידי חברת דיסני עצמה כיוון שתכניו ה"אפלים" נחשבו לא מתאימים לתדמיתה התמימה של החברה.
בשנת 2006 הפיצה חברת דיסני בארצות הברית גרסה של הסרט המיועדת לצפייה במשקפי תלת-ממד, וגרסה המיועדת לבתי קולנוע התומכים בטכנולוגיית Real D יצאה לאקרנים באוקטובר 2007.
דמויות > ראשי

ג'ק סקלינגטון (כריס סרנדון) - "מלך הדלעת" הכריזמטי של האלווין טאון אשר מאס בחג ליל כל הקדושים, נקלע במקרה לעיר חג המולד, ומנסה בעקבות כך להשתלט על חג המולד.
סאלי (קתרין אוהרה) - בובת סמרטוטים רבת תושייה וטובת לב שנוצרה על ידי ד"ר פינקלשטיין. סאלי מאוהבת בסתר בג'ק סקלינגטון.
אוגי בוגי (קן פייג') - האנטגוניסט הראשי של הסרט. אוגי בוגי אוהב במיוחד מהימורים והוא מתענג במיוחד מלענות את השבויים שלו.
סנטה קלאוס (אד אייבורי) - סנטה קלאוס האמיתי אשר נחטף על ידי לוק, שוק ובארל בפקודתו של ג'ק.
ד"ר פינקלשטיין (ויליאם היקי) - המדען המטורף שיצר את סאלי.
דמויות > משני

לוק (פול רובנס) - עובד עבור אוגי בוגי.
שוק (קתרין אוהרה) - עובדת עבור אוגי בוגי.
בארל (דני אלפמן) - עובד עבור אוגי בוגי.
ראש עיריית עיירת ההלואין (גלן שדיקס) - ראש העיר הדו-פרצופי של האלווין טאון.
הליצן עם הפנים הנתלשות (דני אלפמן) - בעל יכולת ייחודית להסיר את פניו.
ערפד (רנדי קרנשאו)
ערפד (קרי כץ)
ערפד (שרווד בול)
שד-ליצן (גרג פופס)
מכשפה גדולה (סוזן מקברייד)
מכשפה קטנה (דבי דרסט)
בהמות' (רנדי קרנשאו)
איש-זאב (גלן וולטרס)
ילד-מומיה (שרווד בול)
נגן סקסופון (גרג פופס)
שד (גרג פופס)
יצור מתחת למיטה (קרמן טווילי)
בחורה מתחת למים (קרמן טווילי)
גווייה-אם (דבי דרסט)
גווייה-ילד (דבי דרסט)
מר הייד (רנדי קרנשאו)
אדם מתחת למדרגות (קרי כץ)
גווייה-אב (קרי כץ)
בתקליט הפסקול, מקריא פטריק סטיוארט את שיר הפתיחה. שיר שני, גם הוא מוקרא על ידי סטיוארט, נכלל לקראת צלילי כתוביות הסיום; בקטע קריאה זה, מתאר המספר ביקור שערך לעיירת ההאלווין שנים רבות לאחר האירועים המתרחשים בסרט.
התהוות רעיונות הסרט

הרעיונות המקוריים לסרט נהגו על ידי טים ברטון כשעבד כאנימטור עבור "דיסני". ברטון הצהיר כי ההשראה לסרט הגיעה מכך שבביקורו בחנות ראה את העובדים מורידים את צעצועי ליל כל הקדושים ומחליפים אותם בתצוגת ראווה של חג המולד; הסמיכות של שדים וגובלינים עם סנטה ואייליו הציתה את דמיונו. בנוסף, אהב ברטון סרטי חגים כמו "הגרינץ'" ו"רודולף האיל בעל האף האדום". בראיון הוא אף תיאר את "הסיוט שלפני חג המולד" ככמעט ההפך מה"גרינץ'", כיוון שבניגוד ל"גרינץ'" המעוניין בהרס חג המולד, ג'ק רוצה לחגוג אותו אך בטעות הורס אותו.
תהליך ההפקה

הסיוט שלפני חג המולד היווה את הניסיון הראשון להפיק סרט "סטופ-מושן" בסדר גודל שכזה. בשל כך, להפקת הסרט נדרשו כמויות גדולות של יצירתיות ויכולת המצאה. על מנת להפיק את הסרט, כינס טים ברטון קבוצה של אנימטורים, אמנים ואנשי צוות שהוא בחר בעצמו וייסד חברת הפקות שנקראה "סקלינגטון סטודיוס". ברטון שלט בכל פרטי המראה של הסרט, ואף הגביל את הצוות לשימוש בצבעים כתום, שחור ולבן בתור הצבעים העיקריים של עיר האלווין.
משאושרו השרטוטים הם מומשו כדגמי קרטון במחצית הגודל האמיתי, ובאחרונים נעשה שימוש להכנת הדמויות האמתיות. הבובות נבנו תחילה כשלדי מתכת שעליהם פוסלו כול פרטי הדמויות בחמר (על בסיס שמן), ואחר כך תבניות מגבס או סיליקון נבנו בשכבות מעל הפסלים. לאחר מכן, פסלי החמר הוצא מן התבניות, מה שיצר חלל ריק הזהה בגודלו ובנפחו לזה של הפסל וכולל את כול הפרטים שלו. לתוך חלל זה נמזגת תרכובת נוזלית בשם "foam latex" הנוצרת מערבוב לטקס עם מספר חומרים אחרים באמצעות מיקסר עד לקבלת קרם מוקצף. לאחר שתרכובת זו הגיעה למרקם הנ"ל היא מוזרקת או נשפכת לתוך התבניות ונאפת בתוך תנורי ענק. לאחר אפיית חומר זה מתקבל דגם רך ואמיתי מאוד והודות לשלד שתחתיו הוא גם גמיש מאוד. השלב האחרון ביצירתן של בובות אלה הוא ניקוי של שאריות חומר וצביעה. לרוב הדמויות נוצקו מספר דגמים כדי שאנשי הצוות השונים יוכלו לשנות אותם בהתאם לסצנות שבהן צולמו.
פעמים רבות נאלצו אנשי הצוות לאלתר פתרונות לבעיות השונות בהן הם נתקלו במהלך ההפקה. אחת הבעיות הייתה הצורך לתת מבעי פנים לבובות ותנועות שפתיים בזמן הדיבוב. לבעיה זו נמצאו מספר פתרונות שונים. לחלק מהבובות נבנו פיות שהונעו ידנית, בעוד שלחלק מהבובות העיקריות, כמו ג'ק, נוצרו מאות ראשים מתחלפים שיכלו לבטא מספר רב של הבעות פנים. הבובה של סאלי זכתה למסכות מתחלפות שהועטו תחת שערותיה משום שהן היו ארוכות מכדי שאפשר יהיה לגלף בעבורן את מאות המסיכות שנדרשו. בעיה נוספת שהצוות נתקל בה הייתה תפעול הבובות על ידי האנימטורים בזמן הצילומים. משום שכמה מהרקעים היו גדולים מאוד, האנימטורים חששו שהם לא יוכלו להגיע לכל קצותיהם. הפתרון שנמצא לכך היה חלוקת הרקעים למספר קטעים מתחברים הניתנים להפרדה, כך שניתן יהיה לצלם סצנה באחד מהרקעים בנפרד, אך גם לצלם אחר כך את הרקע במלואו, כשחוברו החלקים.
הצילומים עצמם היו ארוכים ומפרכים במיוחד, וארכו קרוב ל-3 שנים. האנימטורים עבדו בכמה אולפנים במקביל כדי להגביר את קצב הצילומים אולם בשבוע עבודה אחד צולמה רק דקה אחת מהסרט האמיתי. האנימטורים היו צריכים להיות זהירים מאוד במהלך הצילומים שכן טעות קטנה (חבטה קלה באחת הבובות, למשל) הייתה יכולה להרוס את הסצנה ולאלץ אותם להתחיל את צילומה מחדש.
בתום הצילומים, גורלות שונים נזדמנו לרקעים ולבובות. הנרי סליק שמר על מגוון רב של אביזרים מאתר הצילומים, וחלק מהאנימטורים לקחו אף הם כמה מהבובות. רבים מהרקעים פשוט הושלכו לפח משום שמספרם היה עצום והם תפסו מקום רב. כמה מהבובות דמויות האדם נקרעו ושלד המתכת הוצא מהם, בשל שוויו. היכל העיר מוצג באתר דיסני בפלורידה, ליד גרם המדרגות המוביל מקומת הקרקע אל הקומה הראשונה בפלנט הוליווד.
תגובות ומורשת

"הסיוט שלפני חג המולד" יצא לאלפי אקרנים ברחבי ארצות הברית ב-29 באוקטובר 1993. למרות הביקורות, אשר היו חיוביות ברובן, לרבות ציון 95% טרי ב-Rotten Tomatoes, הסרט לא משך קהל גדול. בשל זאת, ההצלחה בקופות לא הייתה מרשימה ובסופו של דבר, סך הכנסות הסרט מהקרנות בבתי הקולנוע עמד על 50 מיליון דולר; מספר קטן מאוד יחסית לסרטים אחרים של "דיסני" באותה העת.
הסרט זכה למועמדות לפרס גלובוס הזהב בקטגוריית "התוצאה המקורית ביותר", כמו גם למועמדות לפרס אוסקר בקטגוריית האפקטים המיוחדים, אך לא זכה באף אחד מהם.
קלטת הווידאו של הסרט יצאה ב-30 בספטמבר 1994, וזכתה בהדרגתיות לקהל מעריצים האופייני לסרטי פולחן. בשלהי שנות ה-90, קהל זה התעצם, והסרט נחשב מאז ללהיט מיינסטרים ואף לקלאסיקת חג מולד.
אותו הסטודיו שהפיק את הסיוט שלפני חג המולד יצר כעבור כמה שנים סרט סטופ מושן נוסף שהתבסס על ספרו של רואלד דאל, "ג'יימס והאפרסק הענק", אולם סרט זה לא זכה להצלחה רבה.
בשנת 2005, שב ברטון למדיום סרטי הסטופ מושן עם סרטו "חתונת הרפאים", שהופץ על ידי האחים וורנר.
ב-20 באוקטובר 2006, הושקה גרסת תלת-ממד משופרת לסרט במספר אולמות קולנוע מובחרים. בד בבד עם השקת גרסת התלת-ממד, החלה דיסני להפיץ את תקליטי הפסקול של הסרט, ב-24 באוקטובר 2006. בתקליטורים מככבים מוזיקאים רבים כגון פול אאוט בוי, פאניק! אט דה דיסקו, פיונה אפל ושי וונטס רוונג' שביצעו גרסאות כיסוי לשירים שהופיעו בסרט המקורי. בשיא העפילו האלבומים למקום הרביעי בדירוג ההורדות של iTunes.
קדימון להשקה מחודשת בשנת 2007 של גרסת התלת-ממד נראה בסרט "לפגוש את הרובינסונים".
תגובות ומורשת > חופשת חג באחוזה רדופה

במהלך חמש שנים, פארקי דיסנילנד בקליפורניה ודיסנילנד יפן העלו תצוגה על פי הסרט שנקראת "חופשה באחוזה רדופה" בקליפורניה ו-"סיוט בחופשה" ביפן, כחלק מתצוגות האתרים רדופי הרוחות שלהם. האתרים נסגרים לגמרי כל שנה בספטמבר כדי לבנותם מן היסוד, ונפתחים שוב באוקטובר, ועד לינואר בשנה שלאחר מכן. לאתרים נערך בדרך כלל אירוע פתיחה אחד בשנה הכולל אורחים מיוחדים, סעודה, מוצרים חדשים וסיור באתר החדש, הגם ש-"החגיגה המאושרת בכדור הארץ" קטעה זאת בדיסנילנד בשנת 2005. משנת 2001, הסיור כלל שיר שנכתב במיוחד על ידי מלחין הפסקול של הסרט, דני אלפמן.
תגובות ומורשת > קומיקס

דמויות הסרט הופיעו אף בתחום ספרי הקומיקס, וליתר דיוק, במאנגה. עיבוד של הסרט שבוצע על ידי ג'ון אסאגה יצא לאור על ידי בית ההוצאה לאור קודאנשה ואף תורגם לאנגלית על ידי הוצאת דיסני. על אף האהדה הרבה לה זכה עולם "עיר ההלווין" במשחק "Kingdom Hearts", הוא לא מוזכר בעיבוד למאנגה של המשחק שערך שירו אמאנו, ויצא לאור בידי Bros. Comics EX (תורגם לאנגלית על ידי טוקיופופ). רמיזה לסרט מופיעה במאנגה "The Wallflower", פרי עטו של טומוקו האיאקאווה.
Coin Master

| --- | --- |

 כללי
 תאריך הוצאה:  2015 
 סוגה:  משחק הרפתקאות גרפי, משחק מובייל, משחק תפקידים המוני ברשת
 דרישות תוכנה
 פלטפורמות:  iOS, אנדרואיד 
 
Coin Master הוא משחק מובייל חינמי אשר נוצר על ידי החברה הישראלית מון אקטיב. Coin Master הוא משחק הטלפון הרווחי ביותר בבריטניה ובגרמניה, והוא משחק הווידאו הישראלי המצליח בכל הזמנים, עם 356 מיליון הורדות נכון לאוגוסט 2024.
משחקיות

המטרה במשחק Coin Master היא לזכות במטבעות כדי לשדרג פריטים על מנת לבנות כפרים.
ניתן למצוא את Coin Master תחת קטגוריית 'משחק הרפתקאות' בחנויות האפליקציות. על מנת לבנות כפרי משחק או לתקוף את הכפרים של שחקנים אחרים, המשתמשים חייבים לזכות במטבעות. מספר הניסיונות מוגבל לשבעה בשעה, אך ניתן לרכוש ניסיונות ופריטים נוספים על ידי סיבובים. כמו כן, יוצרי המשחק מעניקים סיבובים בחינם לאנשים הרשומים למשחק או לכאלה שמקבלים קישורים מחברים. ישנם גם אתרים רבים ויישומי צד שלישי שמעניקים סיבובים למשתמשים.
רווח

נכון לאוקטובר 2019, Coin Master גרס למעלה מ-508 מיליון דולר בהכנסות ברוטו. 85% מההכנסות נטו של Coin Master מגיעות מארצות הברית, בריטניה וגרמניה. ישנו גם זינוק דרמטי מכמות הרווח הנגרס מבריטניה (מאז פברואר 2019) שהביא לחברה למעלה מ-80 מיליון דולר, וגרמניה מאחורי ארצות הברית עם 52 מיליון דולר. Coin Master הפך למשחק הכי רווחי ואף עקף את קנדי קראש סאגה.
נכון לאוגוסט 2024, המשחק הכניס 6 מיליארד דולר (21.8 מיליארד שקלים) לחברה מון אקטיב.
השקעה

לחברה יש משקיעים מתעשיית הטכנולוגיה, אחד מהם הוא גיגי לוי-וייס, המנכ"ל לשעבר של חברת הקזינו המקוונת "888 אחזקות".
הערות שוליים

↑  TIMESOFINDIA COM / Oct 21, 2019, 18:58 Ist, Top trending game of the week on Android smartphones - Times of India, The Times of India (באנגלית)
↑  Coin Master, SimilarWeb
↑  Isa Muhammad, Coin Master hits the jackpot with $6 billion in revenue, www.pocketgamer.biz, ‏2024-09-04 (באנגלית)
↑  Rainer, Anton (2019-08-09). "(S+) Gaming-App Coin Master: Wie Kinder in der Spielgeldfalle landen". Der Spiegel (בגרמנית). ISSN 2195-1349. נבדק ב-2022-12-23.
↑  Coin Master surpasses $6 billion in revenue, sensortower.com (באנגלית אמריקאית)
↑  Indizierungsverfahren zu der App „Coin Master“ eingeleitet, ‏2019-10-16 (ב־)
Path of Exile

| --- | --- |

 כללי
 תאריך הוצאה:  בטא פתוחה ב-23 בינואר 2013
 סוגה:  משחק פעולה-תפקידים
 פיתוח:  Grinding Gear Games
 הוצאה לאור:  Grinding Gear Games
 ארץ מקור:  ניו זילנד 
 שפות:  אנגלית 
 הפצה:  Grinding Gear Games
 סדרה:  Path of Exile 
 דרישות תוכנה
 מנוע משחק:  in-house engine
 מצבי משחק:  מרובה משתתפים
 פלטפורמות:  Windows
 דרישות מערכת
 מעבד:  תומך בפקודות SSE2 (כגון פנטיום 4)
 זיכרון:  2 ג'יגה בייט
 כרטיס מסך:  תומך ב Shader 3.0
 מקום פנוי:  8 ג'יגה בייט
 מערכת קול:  תואמת DirectX 9
 בקרים:  עכבר ומקלדת
 
 www.pathofexile.com
 
Path of Exile (מאנגלית: מסע הגלות) הוא משחק פעולה-תפקידים המתרחש בעולם בדיוני. המשחק, שפותח על ידי Grinding Gear Games הניו זילנדית, מופץ להורדה בחינם וממומן על ידי תרומות שהם מגדירים כ"מיקרו-תשלומים אתיים". מבחינת משחקיות, המשחק הוא בדגש פעולה בסגנון דיאבלו בו השחקן מסתובב בעולם הפנטזיה של המשחק ועליו לקטול כמה שיותר מפלצות.
עלילה

המשחק הוא משחק פנטזיה המתרחש ביבשת דמיונית בשם רייקלאסט (Wraeclast) שתפקידה לאכלס פושעים שנידונו לגלות. המשחק מתחיל כאשר השחקן מתעורר בחופי היבשת, ללא שום סיבה ידועה וללא היכרות עם רקע העבר שלו, ועליו להתמקד בהכרה והישרדות בעולם הזר ומלא הסכנות, להתמודד עם ילידיו המסוכנים וליצור קשרים עם גולים אחרים.
משחקיות

סגנון המשחק הוא המקובל במסגרת משחקי "Hack and Slash": השחקן מגלם דמות בודדת החוקרת מבוכים שונים ועוסקת בעיקר זמנה במילוי המשימות שניתנות לשחקן, שכוללות בעיקר קטל המפלצות השוכנות בעולם כדי לקבל נקודות ניסיון ולעלות ברמות ובביזת אוצרותיהם. הדגש מושם פחות על קשירת מערכות יחסים עם דמויות אחרות או פתרון חידות, והמשחק נוטה יותר לכיוון של משחק פעולה מאשר משחק הרפתקאות. בדומה לדיאבלו, המשחק הוא בגוף שלישי בו השחקן רואה את עולם המשחק במבט-על, ויש בו אלמנטים של משחק מרובה משתתפים המוני כאשר ניתן להתחבר לשרתים ולהיפגש עם שחקנים אחרים בערים השונות ואף ליצור אינטראקציות איתם, אך לא בתוך המבוכים עצמם, שם השחקן נמצא לבד.